Lav et referat af nedenstående tekst:

Tekst:
I Vesthimmerlands Musikhus bliver der i øjeblikket knoklet for at være klar til premieren på revyen Cabaret Alfa. Alfa står for Aalestrup, Løgstør, Farsø og Aars, og de 45 frivillige på revyen kommer også fra hele Vesthimmerlands Kommune. Da Statsminister Mette Frederiksen lukkede landet ned i marts 2020 måtte de i Vesthimmerlands Musikhus skrotte den stort anlagte revy, men nu er den tilbage. Noget som folkene bag har set frem til længe. -  Det var jo selvfølgelig dybt utilfredsstillende, at vi var nødt til at aflyse revyen i 2020, for vi var kun en uge fra premieren, men selvfølgelig skulle vi også lukke ned og vise samfundssind, siger instruktør Ole Jakobsen. Plads til refleksion Selvom revyen mest kalder på latter, er der også blevet plads til et mere alvorligt emne. - Jeg ville ikke være god med et våben for eksempel, men i en revy kan vi påpege nogle uretfærdigheder, og på den måde skabe en opmærksomhed, siger revyskuespiller i Cabaret Alfa Tonny Struwe Poulsen. Også instruktør Ole Jakobsen har tænkt over den aktuelle situation i Ukraine. - Der er et par numre til eftertanke også, siger Ole Jakobsen. - Jeg kalder dem refleksionsnumre. Der vil for eksempel være mulighed for at tænke på vores venner i Ukraine, siger han. Klar til premieren Skuespillerne øver replikker, orkesteret øver sange og de 45 frivillige på Cabaret Alfa sørger for, at det hele spiller inden premieren. Og både Tonny Struwe Poulsen og Ole Jakobsen glæder sig til, at det nu endelig er tid til revy i Vesthimmerlands Musikhus igen. - Der er gang i den, og jeg kan love, at vi kommer ud over scenekanten. Publikum kan også godt forvente, at der er et dansetrin eller to, der kommer til at kikse, men det er indlagt, griner Tonny Struwe Poulsen. - Forhåbentlig er det godt, men hvis ikke så garanterer jeg, at vi har prøvet, smiler han. Cabaret Alfa har premiere i Vesthimmerlands Musikhus torsdag den 31. marts klokken 20.00.

Referat:
Den traditionsrige revy Cabaret Alfa er tilbage efter en corona-pause på to år.